pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.อุตสาหกรรม ลงพื้นที่ธนาคารปูม้าแหลมผักเบี้ย พร้อมกับนายกรัฐมนตรี
วันจันทร์ที่ 5 มีนาคม 2561
รมว.อุตสาหกรรม ลงพื้นที่ธนาคารปูม้าแหลมผักเบี้ย พร้อมกับนายกรัฐมนตรี
รมว.อุตสาหกรรม ลงพื้นที่ธนาคารปูม้าแหลมผักเบี้ย พร้อมกับนายกรัฐมนตรี
วันนี้ (5 มีนาคม 2561) นายอุตตม สาวนายน รัฐมนตรีว่าการกระทรวงอุตสาหกรรม ลงพื้นที่ธนาคารปูม้าแหลมผักเบี้ย จังหวัดเพชรบุรี พร้อมกับพลเอกประยุทธ์ จันทร์โอชา นายกรัฐมนตรี ในระหว่างการประชุมคณะรัฐมนตรีอย่างเป็นทางการนอกสถานที่ ครั้งที่2/2561 ณ จังหวัดเพชรบุรี
โดยนายกรัฐมนตรี ได้เยี่ยมชมบูธหมู่บ้านอุตสาหกรรมสร้างสรรค์ชุมชนแหลมผักเบี้ย อําเภอบ้านแหลม จังหวัดเพชรบุรี ที่กระทรวงอุตสาหกรรมได้ร่วมพัฒนาผลิตภัณฑ์และออกแบบโลโก้ “โอ้โห้ปูอร่อย” ให้กับวิสาหกิจชุมชน และยังได้เยี่ยมชมบูธของบริษัทประชารัฐ จังหวัดเพชรบุรี ซึ่งได้เปิดตัวผลิตภัณฑ์ใหม่ “หม้อแกงกรอบ” ซึ่งได้รับความร่วมมือจากกระทรวงอุตสาหกรรม สํานักงานอุตสาหกรรมจังหวัด และสถาบันอาหาร ในการร่วมกันพัฒนาผลิตภัณฑ์ใหม่
รัฐบาลไทย-ข่าวทำเนียบรัฐบาล-อาการตาแดงอาจมีสิทธิ์เกิดจากการติดเชื้อโควิด-19 หรือไม่ ??
วันอาทิตย์ที่ 3 พฤษภาคม 2563
อาการตาแดงอาจมีสิทธิ์เกิดจากการติดเชื้อโควิด-19 หรือไม่ ??
ตาแดงเกิดจากเชื้อโควิดหรือไม่
Q : อาการตาแดงอาจมีสิทธิ์เกิดจากการติดเชื้อโควิด-19 หรือไม่ ??
A : มีสิทธิ์ โดยถ้าตาแดงเพราะเชื้อแบคทีเรียที่ตาจะมีขี้ตาเป็นสีเหลืองหรือเขียว แต่ถ้าเกิดจากไวรัสโควิด-19 จะเป็นน้ําตาหรือน้ําใสๆ ยกเว้นกรณีที่ตอนแรกอาจจะเป็นไวรัสฯ แล้วมีเชื้อแบคทีเรียมาติดซ้ํา ก็สามารถเปลี่ยนน้ําตาเป็นขี้ตาสีเขียวหรือเหลืองได้เช่นกัน
รัฐบาลไทย-ข่าวทำเนียบรัฐบาล-รองปลัด นิสากรฯ เป็นประธานเปิดงานแสดงสินค้า Thailand Industrial Fair & Food Pack Asia 2019
วันพฤหัสบดีที่ 14 กุมภาพันธ์ 2562
รองปลัด นิสากรฯ เป็นประธานเปิดงานแสดงสินค้า Thailand Industrial Fair & Food Pack Asia 2019
นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดงานแสดงสินค้า Thailand Industrial Fair & Food Pack Asia 2019 2 ณ เวทีกลาง ฮอลล์ 103 ศูนย์นิทรรศการและการประชุมไบเทค
วันที่ 13 กุมภาพันธ์ 2562 นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดงานแสดงสินค้า Thailand Industrial Fair & Food Pack Asia 2019 ซึ่งมีการจัดบูทแสดงสินค้ากว่า 1,000 บูท จากหลากหลายประเทศ กิจกรรมเจรจาธุรกิจ รวมทั้งการจัดสัมมนาโดยไม่คิดค่าใช้จ่าย ซึ่งจัดขึ้นระหว่างวันที่ 13 - 14 กุมภาพันธ์ 2562 ณ เวทีกลาง ฮอลล์ 103 ศูนย์นิทรรศการและการประชุมไบเทค โดยมีคุณพรอนงค์ วงษ์นิพนธ์ ผู้อํานวยการฝ่ายการตลาด บริษัท ที.บี.พี. พับลิซเคชั่น จํากัด ให้การต้อนรับ
งาน Thailand Industrial Fair 2019 หรือ “สมาร์ทโซลูชั่นสร้างสรรค์การผลิตอัจฉริยะ” ทําหน้าที่ช่วยให้ธุรกิจของผู้ประกอบการ รวมทั้งผู้ผลิตได้ก้าวสู่ความสําเร็จในการทําธุรกิจ ตอบโจทย์กับความต้องการในตัวเทคโนโลยีและโซลูชั่นให้กับผู้ประกอบการ อาทิ เครื่องจักรอุตสาหกรรม อุปกรณ์เครื่องใช้ในอุตสาหกรรม อุปกรณ์ขนส่งและลําเลียง ระบบโลจิสติกส์ และอุตสาหกรรมดิจิทัล เป็นต้น
สําหรับ Food Pack Asia 2019 เป็นงานแสดงเทคโนโลยีและเครื่องจักรแปรรูปอาหาร เครื่องดื่ม และเครื่องจักรบรรจุภัณฑ์สําหรับอุตสาหกรรมอาหารอย่างครบวงจร สร้างโอกาสให้ผู้ประกอบการได้มาแสดงสินค้าและแสดงถึงศักยภาพ โดยนําสินค้าอุตสาหกรรมที่มีคุณภาพมาจัดจําหน่ายในราคาพิเศษ เพื่อกระตุ้นเศรษฐกิจและสนับสนุนให้นักธุรกิจอุตสาหกรรมไทยสามารถลดต้นทุนในการซื้อสินค้า เพิ่มศักยภาพการแข่งขันทางธุรกิจในยุคเศรษฐกิจปัจจุบัน
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ เยี่ยมชมให้กำลังใจผู้ประกอบการ จ.เชียงใหม่
วันอาทิตย์ที่ 25 กุมภาพันธ์ 2561
รัฐมนตรีช่วย ก.อุตฯ เยี่ยมชมให้กําลังใจผู้ประกอบการ จ.เชียงใหม่
รัฐมนตรีช่วย ก.อุตฯ เยี่ยมชมให้กําลังใจผู้ประกอบการ จ.เชียงใหม่
วันนี้ (24 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เยี่ยมชมให้กําลังใจผู้ประกอบการ จ.เชียงใหม่ โดยมีนายพรเทพ การศัพท์ ผู้ตรวจราชการกระทรวงอุตสาหกรรม นางจันทรรัตน์ ปิยพัทธไชย์ อุตสาหกรรมจังหวัดเชียงใหม่ นายภาสกร ชัยรัตน์ ผู้อํานวยการศูนย์ส่งเสริมอุตสาหกรรมภาคที่ 1 ร่วมเยี่ยมชม
จุดที่ 1 บริษัท ทีแกลเลอรี่ ประเทศไทย จํากัด ผู้ผลิตและส่งออกใบชาและผลิตภัณฑ์จากใบชา ด้วยการพัฒนาต่อยอดผลิตภัณฑ์ที่มีความต้องการทางตลาดสูง คือ เครื่องดื่มชาหมักเพื่อสุขภาพ มีชื่อเรียกในวงการว่า Kombucha เป็นภูมิปัญญาพื้นฐานที่มีต้นกําเนิดในจีนกว่า 2,000 ปี ซึ่งมีคุณสมบัติบํารุงรักษาสุขภาพ เป็นเครื่องดื่มที่ให้ความสดชื่นและช่วยฟื้นฟูร่างกาย ผลิตจากชาดําหรือชาเขียวที่มีน้ําตาล มีรสหวานอมเปรี้ยวเล็กน้อย โดยมีคุณสุวลี เกียรติกรัณย์ กรรมการผู้จัดการ บริษัท ทีแกลเลอรี่ ประเทศไทย จํากัด ให้การต้อนรับ
จุดที่ 2 ร้านกาแฟ OMNIA เป็นร้านที่ใช้วัตถุดิบกาแฟหรือใช้เมล็ดกาแฟสัญชาติไทยแห่งเดียวในการชงกาแฟ โดยเจ้าของร้านเป็นผู้ที่ได้รับใบอนุญาตจากสมาคมกาแฟพิเศษของสหรัฐอเมริกา (Speciality Coffee Association of Europe หรือ SCAE รวมถึงมี Q grader ระดับโลกในสายเมล็ดกาแฟโรบัสต้าและเมล็ดกาแฟอาราบริก้า ซึ่งเป็นคนแรกของประเทศไทยที่ก้าวเข้าไปอยู่ในวงการกาแฟระดับโลก นอกจากนี้ยังเป็นผู้สอนของ Torch Coffee  Thailand สาขาเชียงใหม่ และสามารถออกใบรับรองให้กับบุคคลที่สนใจจะเรียนรู้ในศาสตร์ของกาแฟตามมาตรฐานโลกได้ #prmoi #กระทรวงอุตสาหกรรม #prindustry #อุตสาหกรรมสร้างสรรค์
รัฐบาลไทย-ข่าวทำเนียบรัฐบาล-​“พาณิชย์” ส่งรถเร่ธงฟ้านำสินค้าถูกขายอีก 7 จังหวัด เน้นมีชุมชน โรงงาน นิคมอุตสาหกรรม [กระทรวงพาณิชย์]
วันจันทร์ที่ 4 พฤษภาคม 2563
​“พาณิชย์” ส่งรถเร่ธงฟ้านําสินค้าถูกขายอีก 7 จังหวัด เน้นมีชุมชน โรงงาน นิคมอุตสาหกรรม [กระทรวงพาณิชย์]
​“พาณิชย์” ส่งรถเร่ธงฟ้านําสินค้าถูกขายอีก 7 จังหวัด เน้นมีชุมชน โรงงาน นิคมอุตสาหกรรม
“พาณิชย์”เตรียมส่ง “รถเร่ธงฟ้า” นําสินค้าอุปโภคบริโภคที่จําเป็นต่อการยังชีพอีก 300 คัน วิ่งจําหน่ายให้กับประชาชนผู้มีรายได้น้อยในต่างจังหวัด นําร่อง 7 จังหวัด ที่เป็นแหล่งชุมชน มีโรงงาน และนิคมอุตสาหกรรมตั้งอยู่มาก ดีเดย์สัปดาห์นี้
นายบุญยฤทธิ์ กัลยาณมิตร ปลัดกระทรวงพาณิชย์ เปิดเผยว่า สัปดาห์นี้ กระทรวงพาณิชย์จะเปิดตัวรถเร่ธงฟ้า นําสินค้าสินค้าที่จําเป็นต่อการครองชีพ ได้แก่ ข้าวสาร ไข่ไก่ น้ํามันพืช น้ําตาลทราย บะหมี่กึ่งสําเร็จรูป ปลากระป๋อง เจลล้างมือ ไปจําหน่ายให้กับประชาชนที่อยู่ในต่างจังหวัด และจะเพิ่มสินค้าเนื้อไก่ เป็นสินค้าพิเศษเข้ามา เพื่อช่วยเหลือผู้ผลิตเนื้อไก่ให้มีช่องทางการระบายสินค้าเพิ่มขึ้น หลังจากที่ตลาดซบเซา โดยจะเริ่มก่อนประมาณ 7 จังหวัด ได้แก่ ชลบุรี ระยอง ฉะเชิงเทรา ปทุมธานี พระนครศรีอยุธยา สมุทรปราการ และนครปฐม
“ที่เลือก 7 จังหวัดนี้เป็นจังหวัดนําร่อง เพราะเป็นจังหวัดที่มีประชาชนอาศัยอยู่เป็นจํานวนมาก มีหมู่บ้าน มีชุมชนมาก และยังเป็นจังหวัดที่มีผู้มีรายได้น้อยอาศัยอยู่มากด้วย เพราะเป็นที่ตั้งของโรงงานอุตสาหกรรม นิคมอุตสาหกรรม จึงเลือกมาดําเนินการก่อน ถ้าได้เสียงตอบรับที่ดี ก็จะทําต่อ เบื้องต้น จะมีรถเร่ธงฟ้าออกวิ่งประมาณ 300 คัน”
ส่วนจังหวัดอื่นๆ ได้มีการมอบหมายให้พาณิชย์จังหวัดลงสํารวจในทุกพื้นที่ เพื่อประเมินความต้องการของประชาชน เพราะบางจังหวัดสามารถหาซื้อสินค้าอุปโภคบริโภคที่จําเป็นต่อการครองชีพได้ง่าย มีทั้งตลาดสด ตลาดนัด ร้านโชวห่วย ห้างสรรพสินค้า ซึ่งสินค้ามีเพียงพอต่อความต้องการ หากจะส่งรถเร่ธงฟ้าเข้าไป ก็อาจจะไม่ประสบความสําเร็จตามเป้าหมายที่ตั้งไว้
สําหรับการจัดรถเร่ธงฟ้าออกไปจําหน่ายสินค้าให้กับประชาชน เนื่องจากปัจจุบันยังมีการล็อกดาวน์ การเปิดให้บริการของร้านค้า ตลาด ห้างสรรพสินค้า แม้จะมีการคลายล็อกดาวน์ลงแล้ว แต่ก็ยังไม่เปิดเต็มรูปแบบ ทําให้ประชาชนยังคงหาซื้อสินค้าจําเป็นต่อการครองชีพได้ยาก การส่งรถเร่ธงฟ้า จึงเป็นการเพิ่มทางการในการซื้อสินค้าให้กับประชาชน ที่ต้องอยู่บ้านเพื่อรับมือกับการแพร่ระบาดของไวรัสโควิด-19
ก่อนหน้านี้ กระทรวงพาณิชย์ได้จัดส่งรถเร่ธงฟ้าจํานวน 350 คัน ออกวิ่งจําหน่ายสินค้าจําเป็นให้กับประชาชนในพื้นที่กรุงเทพฯ และปริมณฑล จํานวน 350 คัน และยังมีเรือเร่ธงฟ้า นําสินค้าออกไปจําหน่ายให้กับประชาชนที่มีบ้านอยู่ริมน้ํา ซึ่งได้รับการตอบรับเป็นอย่างดี
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit
รัฐบาลไทย-ข่าวทำเนียบรัฐบาล-ก.อุตฯ เร่งสร้างโอกาสขยายฐานแรงงานสู่ผู้สูงอายุในพื้นที่ภาคเหนืออย่างต่อเนื่อง
วันพฤหัสบดีที่ 7 มีนาคม 2562
ก.อุตฯ เร่งสร้างโอกาสขยายฐานแรงงานสู่ผู้สูงอายุในพื้นที่ภาคเหนืออย่างต่อเนื่อง
นายสมชาย หาญหิรัญ  รัฐมนตรีช่วยว่าการกระทรวงอุตสาหกรรม ลงพื้นที่
จ.เชียงใหม่
เชียงใหม่ : เมื่อวันที่ 6 มีนาคม 2562 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่
จ.เชียงใหม่ พบปะผู้สูงอายุใน อ.แม่แจ่ม ที่เข้าร่วมโครงการสร้างโอกาสขยายฐานแรงงานสู่ผู้สูงอายุของกระทรวงอุตสาหกรรม กว่า 150 คน พร้อมเยี่ยมชมการฝึกอบรมเชิงปฏิบัติการ การส่งเสริมการผลิตสินค้าหัตถกรรมชุมชนเพื่อเพิ่มทักษะและรายได้ โดยมีนายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม นายจารุพันธ์ จารโยภาส นายภาสกร ชัยรัตน์ รองอธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ร่วมลงพื้นที่ มีนางสาวพัทธนันท์ พิทาคํา ปลัดอําเภอแม่แจ่ม ให้การต้อนรับและพาเยี่ยมชมการฝึกอาชีพ
โครงการสร้างโอกาสขยายฐานแรงงานสู่ผู้สูงอายุของกระทรวงอุตสาหกรรม ได้ส่งเจ้าหน้าที่เข้าไปฝึกอาชีพและเพิ่มทักษะการผลิตสินค้าหัตถกรรมให้แก่ผู้สูงอายุใน อ.แม่แจ่ม ทั้งหมด 3 สาขา ได้แก่ การทําไม้กวาดทางมะพร้าว การทําไม้กวาดดอกหญ้า และการประดิษฐ์ดอกไม้จันทน์ นอกจากเพื่อสร้างงาน สร้างอาชีพ และสร้างรายได้ให้แก่ผู้สูงอายุที่เข้าร่วมโครงการฯ แล้ว ผู้สูงอายุในพื้นที่ยังได้มีกิจกรรมทําร่วมกัน สามารถพึ่งพาตนเองได้ ไม่เป็นภาระแก่ลูกหลาน รวมถึงเป็นการส่งเสริมฟื้นฟูสุขภาพกายและสุขภาพจิตของผู้สูงอายุให้สามารถอยู่ได้อย่างมีคุณค่า เพื่อตอบสนองนโยบายรัฐบาลในการส่งเสริมการมีงานทําของประชากรกลุ่มต่าง ๆ อีกด้วย #ขยายฐานแรงงานสู่ผู้สูงอายุ #prindustry
รัฐบาลไทย-ข่าวทำเนียบรัฐบาล-ประชุม กห.อาเซียน ครั้งที่ ๑๒ : เห็นชอบข้อเสนอของไทย ในการผลักดันความร่วมมือแก้ปัญหา IUU  ระดับภูมิภาค และลงนามร่วมกัน ในปฏิญญาร่วมว่าด้วยการส่งเสริมความร่วมมือ และเสริมสร้างความเข
วันจันทร์ที่ 22 ตุลาคม 2561
ประชุม กห.อาเซียน ครั้งที่ ๑๒ : เห็นชอบข้อเสนอของไทย ในการผลักดันความร่วมมือแก้ปัญหา IUU  ระดับภูมิภาค และลงนามร่วมกัน ในปฏิญญาร่วมว่าด้วยการส่งเสริมความร่วมมือ และเสริมสร้างความเข
ผลการประชุม รมว.กห.อาเซียน ครั้งที่ ๑๒ ( ADMM ) เมื่อ ๑๙ ต.ค.๖๑ ณ สาธารณรัฐสิงคโปร์ โดยมี พล.อ.ประวิตร วงษ์สุวรรณ รอง นรม. และ รมว.กห.พร้อม ปล.กห. เข้าร่วมประชุม กับ รมว.กห.ประเทศสมาชิก
ที่ประชุมได้รับทราบ ผลการประชุมเจ้าหน้าที่อาวุโสอาเซียน ( ADSOM ) และ ผลการประชุม ผบ.ทสส.อาเซียน อย่างไม่เป็นทางการ จากนั้นได้หารือร่วมกันถึงการเสริมสร้างความเข้มแข็งของอาเซียน การตอบสนองและการฟื้นฟู สําหรับการต่อต้านการก่อการร้าย โดยแสดงความกังวลร่วมกันถึงภัยจากการก่อการร้าย ที่ต้องการ
บูรณการความร่วมมือในการรับมือกันมากขึ้น ในการเสริมสร้างความเข้มแข็ง การตอบสนองและการฟื้นฟูสําหรับการต่อต้านการก่อการร้าย
พล.อ.ประวิตร ได้แสดงความเสียใจกับลาว และอินโดนีเซีย ต่อเหตุการณ์ภัยพิบัติที่ผ่านมา โดยรัฐบาลไทยพร้อมให้การสนับสนุนและช่วยเหลือ พร้อมทั้งเชื่อมั่นว่า ลาวและอินโดนีเซีย จะสามารถผ่านความยากลําบาก
ไปได้โดยเร็ว พร้อมทั้งย้ําถึงความตระหนักร่วมกันถึงภัยคุกคามรูปแบบใหม่ และความเจริญรุ่งเรืองของภูมิภาค
ที่ถูกแสวงประโยชน์จากกลุ่มผู้ไม่หวังดี ขยายผลเป็นภัยคุกคามข้ามชาติ ซึ่งทุกประเทศจําเป็นต้องให้ความร่วมมือกันใกล้ชิดมากขึ้น ผ่านการเสริมสร้างกลไกความร่วมมือที่มีประสิทธิภาพ โดยเฉพาะ การก่อการร้าย อาชญากรรม
ข้ามชาติ และความมั่นคงทางทะเล ซึ่งรวมถึงการทําประมงผิดกฎหมาย ( IUU Fishing ) ซึ่งเป็นปัญหาสําคัญ
ของหลายประเทศ ที่ควรได้รับการริเริ่มแสวงหาแนวทางและสร้างกลไกความร่วมมือที่สร้างสรรค์ระดับภูมิภาค
ที่เป็นรูปธรรมอย่างยั่งยืนร่วมกัน พร้อมทั้งได้ใช้โอกาสนี้ ยืนยันถึงความพร้อมของ กห.ไทย ในการดํารงตําแหน่งประธานอาเซียน ที่มุ่งมั่นจะสานต่อและขับเคลื่อนความร่วมมือ รวมทั้งเสริมสร้างความเข้มแข็งของความเป็นหุ้นส่วนระหว่างประเทศ ให้เกิดความต่อเนื่องยั่งยืนต่อไป
ทั้งนี้ ที่ประชุมอาเซียน ได้เห็นชอบกับข้อเสนอของ กห.ไทย ในการร่วมกันผลักดัน การแก้ปัญหาการทําประมงผิดกฎหมาย ( IUU Fishing ) โดยจะนําไปหารือเพื่อแสวงความร่วมมือกันในการประชุม ADMM ปี ๖๒
ซึ่งไทยจะเป็นเจ้าภาพ ต่อจากนั้นได้ลงนามร่วมกัน ในปฏิญญาร่วม ว่าด้วยการส่งเสริมความร่วมมือและเสริมสร้างความเข้มแข็งของอาเซียน โดยมีสาระสําคัญ เกี่ยวกับแนวความคิดด้านต่างๆ ๕ ฉบับ ประกอบด้วย การจัดตั้งเครือข่ายผู้เชี่ยวชาญของอาเซียน ด้านเคมี ชีวภาพและรังสี เพื่อแลกเปลี่ยนความรู้และประสบการณ์ร่วมกัน ,
กรอบแนวทางปฏิบัติเมื่อเกิดเหตุการณ์อากาศยานทหารบินเผชิญหน้ากัน เพื่อหลีกเลี่ยงความเข้าใจผิด , ขอบเขตการปฏิบัติงานของผู้แทนฝ่ายทหารประจําศูนย์ประสานงานอาเซียน สําหรับความช่วยเหลือด้านมนุษยธรรม และ
การบรรเทาภัยพิบัติ โดยกองกําลังเตรียมพร้อมอาเซียน , แนวความคิดว่าด้วยบรรทัดฐาน การคัดเลือกประเทศผู้สังเกตการณ์ของคณะผู้เชี่ยวชาญในกรอบการประชุม รมว.กห.อาเซียนกับ รมว.กห.ประเทศคู่เจรจา รวมทั้ง แนวความคิดโครงการ “Our Eyes Initiative” ในการแลกเปลี่ยนข่าวสารทางยุทธศาสตร์ด้านการต่อต้านการก่อการร้ายร่วมกัน พร้อมทั้ง ได้ลงนามร่วมกัน ในปฏิญญาร่วม ว่าด้วยการส่งเสริมความร่วมมือและเสริมสร้างความเข้มแข็งของอาเซียน เพื่อเสริมสร้างเสถียรภาพและความมั่นคงของภูมิภาคร่วมกัน
รัฐบาลไทย-ข่าวทำเนียบรัฐบาล-กรมทางหลวง สรุปรายงานการโจรกรรมอุปกรณ์งานทางประจำเดือนกรกฎาคม 2560  ลดลงร้อยละ 94 พร้อมขอความร่วมมือประชาชนช่วยกันสอดส่องดูแลทรัพย์สินของทางราชการ
วันพุธที่ 13 กันยายน 2560
กรมทางหลวง สรุปรายงานการโจรกรรมอุปกรณ์งานทางประจําเดือนกรกฎาคม 2560  ลดลงร้อยละ 94 พร้อมขอความร่วมมือประชาชนช่วยกันสอดส่องดูแลทรัพย์สินของทางราชการ
กรมทางหลวง (ทล.) กระทรวงคมนาคม รายงานข้อมูลการโจรกรรมอุปกรณ์งานทางของกรมทางหลวง (78 แขวงทางหลวง) ประจําเดือนกรกฎาคม 2560 ซึ่งอุปกรณ์งานทางได้ถูกโจรกรรมมูลค่าทั้งสิ้น 42,184 บาท
สําหรับทรัพย์สินที่ถูกโจรกรรม ได้แก่ สายไฟฟ้า 1 แห่ง มูลค่า 27,324 บาท ราวสะพานลอย 1 แห่ง มูลค่า 9,360 บาท และอุปกรณ์สัญญาณไฟ 1 แห่ง มูลค่า 5,500 บาท เมื่อเปรียบเทียบสถิติกับเดือนกรกฎาคม 2559 พบว่า อุปกรณ์งานทางถูกโจรกรรมลดลงร้อยละ 94 โดยเฉพาะป้ายจราจร สายไฟฟ้า อุปกรณ์ป้ายจราจร อุปกรณ์ไฟฟ้า และอื่นๆ นอกจากนี้ หากจําแนกตามแขวงทางหลวงพบว่า แขวงทางหลวงกรุงเทพถูกโจรกรรมอุปกรณ์งานทางมูลค่าสูงสุดในเดือนดังกล่าว รองลงมาคือ แขวงทางหลวงอยุธยา แขวงทางหลวงนครราชสีมาที่ 3 ตามลําดับ
ทั้งนี้ ตั้งแต่เดือนมกราคม – เดือนกรกฎาคม 2560 อุปกรณ์งานทางได้ถูกโจรกรรมรวมมูลค่าทั้งสิ้น 5,192,712.15 บาท ซึ่งกรมทางหลวงได้มีมาตรการในการป้องกันการโจรกรรมและมาตรการเพิ่มเครือข่ายประชาสังคมในการร่วมดูแลรักษาอุปกรณ์งานทาง ซึ่งเป็นการช่วยกันสอดส่องดูแลในแต่ละพื้นที่อย่างต่อเนื่อง อย่างไรก็ตาม ขอความร่วมมือและขอบคุณผู้ใช้ทางและประชาชนผู้อาศัยบริเวณสองข้างทางหลวงที่ได้ช่วยกันดูแลทรัพย์สินของทางราชการ เพื่อให้ปัญหาการโจรกรรมทรัพย์สินงานทางและทรัพย์สินทางราชการลดลง รวมทั้งเป็นการประหยัดค่าใช้จ่ายงบประมาณแผ่นดินและนําไปพัฒนาทางหลวงได้ต่อไป
หากประชาชนพบเห็นผู้กระทําผิดหรือสงสัยจะกระทําผิดสามารถแจ้งได้สํานักงานทางหลวง แขวงทางหลวง หมวดทางหลวงในพื้นที่ทั่วประเทศ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) และตํารวจทางหลวง 1193 ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.พม. ลงพื้นที่ชุมชนคลองเตยล็อค 1-2-3 เร่งช่วยประชาชนผู้ประสบเหตุเพลิงไหม้
วันพฤหัสบดีที่ 23 กรกฎาคม 2563
รมว.พม. ลงพื้นที่ชุมชนคลองเตยล็อค 1-2-3 เร่งช่วยประชาชนผู้ประสบเหตุเพลิงไหม้
รมว.พม. ลงพื้นที่ชุมชนคลองเตยล็อค 1-2-3 เร่งช่วยประชาชนผู้ประสบเหตุเพลิงไหม้
เมื่อวันที่ 21 ก.ค. 63เวลา 20.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย ผู้บริหาร เจ้าหน้าที่หน่วยงานที่เกี่ยวข้องของกระทรวง พม. และศูนย์ช่วยเหลือสังคม ลงพื้นที่เยี่ยมให้กําลังใจและให้ความช่วยเหลือเบื้องต้นด้วยการมอบถุงยังชีพให้กับประชาชนที่ประสบเหตุเพลิงไหม้ ณ ชุมชนคลองเตยล็อค 1-2-3 ถนนอาจณรงค์ เขตคลองเตย กรุงเทพฯ
นายจุติ กล่าวว่า เมื่อเวลา 18.45 น. ที่ผ่านมา เกิดเหตุเพลิงไหม้ชุมชนคลองเตยล็อค 1-2-3 พบว่ามีผู้ประสบภัยจากเหตุดังกล่าวจํานวน 6 หลังคาเรือน 9 ครอบครัว ทั้งนี้ ตนมีความห่วงใยผู้ประสบภัยทุกคนจึงได้เร่งลงพื้นที่ให้ความช่วยเหลือโดยเร็วที่สุด ด้วยการมอบถุงยังชีพ พร้อมทั้งมอบหมายให้การเคหะแห่งชาติ (กคช.) จัดหาที่พักชั่วคราวให้กับประชาชนที่ไม่มีที่พักอาศัย และในวันพรุ่งนี้ (22 ก.ค. 63) ได้สั่งการให้เจ้าหน้าที่หน่วยงานที่เกี่ยวข้องของกระทรวง พม. ลงพื้นที่สํารวจผู้ได้รับผลกระทบจากเหตุดังกล่าว เพื่อให้ความช่วยเหลือตามภารกิจของกระทรวง พม. ต่อไป
นายจุติ กล่าวเพิ่มเติมว่า หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถโทรแจ้งศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-ช่วงไวรัสโควิด-19 ระบาด การซื้ออาหารตามร้านอาหารทั่วไป ยังมีความปลอดภัยอยู่หรือไม่ ??
วันอังคารที่ 14 เมษายน 2563
ช่วงไวรัสโควิด-19 ระบาด การซื้ออาหารตามร้านอาหารทั่วไป ยังมีความปลอดภัยอยู่หรือไม่ ??
ซื้ออาหารตามร้านอาหารปลอดภัยหรือไม่ ?
Q : ช่วงไวรัสโควิด-19 ระบาด การซื้ออาหารตามร้านอาหารทั่วไป ยังมีความปลอดภัยอยู่หรือไม่ ??
A : การทําอาหารทานเองที่บ้านจะมีความปลอดภัยมากกว่า แต่ถ้าต้องเลือกซื้ออาหารจากร้านทั่วไป สามารถลดโอกาสเสี่ยงได้โดยเลือกเมนูอาหารที่ปรุงสุก ด้วยความร้อนอุณหภูมิ 70 องศาเซลเซียสขึ้นไป ที่สําคัญคือต้องล้างมือก่อนทานอาหารทุกครั้ง
รัฐบาลไทย-ข่าวทำเนียบรัฐบาล-ปลัด มท.เน้นย้ำผู้ว่าฯ ทุกจังหวัดกำกับดูแลการรับลงทะเบียนตลาดประชารัฐให้เป็นไปด้วยความเรียบร้อย เผยยอดรับลงทะเบียนตลาดประชารัฐ 20 วัน ยอดสะสมกว่า 9.8 หมื่นคน
วันพฤหัสบดีที่ 30 พฤศจิกายน 2560
ปลัด มท.เน้นย้ําผู้ว่าฯ ทุกจังหวัดกํากับดูแลการรับลงทะเบียนตลาดประชารัฐให้เป็นไปด้วยความเรียบร้อย เผยยอดรับลงทะเบียนตลาดประชารัฐ 20 วัน ยอดสะสมกว่า 9.8 หมื่นคน
ปลัด มท.เน้นย้ําผู้ว่าฯ ทุกจังหวัดกํากับดูแลการรับลงทะเบียนตลาดประชารัฐให้เป็นไปด้วยความเรียบร้อย เผยยอดรับลงทะเบียนตลาดประชารัฐ 20 วัน ยอดสะสมกว่า 9.8 หมื่นคน
วันนี้ (30พ.ย.60) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่านายฉัตรชัย พรหมเลิศ ปลัดกระทรวงมหาดไทยมีความห่วงใยการดําเนินการรับลงทะเบียนผู้ประกอบการตลาดประชารัฐในวันนี้ (30 พ.ย.60) ซึ่งเป็นวันสุดท้าย โดยได้เน้นย้ําให้ผู้ว่าราชการจังหวัดทุกจังหวัดกํากับดูแลให้เป็นไปด้วยความเรียบร้อย และเร่งดําเนินการด้านการบริหารจัดการและการดําเนินโครงการ ได้แก่ 1. การบริหารจัดการพื้นที่ตลาด เพื่อให้ผู้ประกอบการรายใหม่ค้าขาย 2. การจัดทําป้ายชื่อตลาดประชารัฐในแต่ละประเภท 3. การบริหารจัดการผู้ประกอบการรายใหม่ให้ลงค้าขายในพื้นที่ตลาดแต่ละประเภท 4. การแจ้งให้หน่วยงานเจ้าของตลาดทําความเข้าใจในกติกาของตลาดแต่ละประเภทกับผู้ประกอบการรายใหม่เพื่อมิให้เกิดการเข้าใจคลาดเคลื่อน 5. ประสานธนาคารเพื่อการเกษตรและสหกรณ์การเกษตร (ธ.ก.ส.) ในพื้นที่อบรมให้ความรู้กับผู้ประกอบการรายใหม่ในเรื่องเทคนิคการค้าขาย 6. เร่งประชาสัมพันธ์สร้างการรับรู้เพื่อให้ผู้ซื้อและผู้บริโภคได้รับทราบโครงการตลาดประชารัฐ ตลอดจนการจัดการโปรโมท และทําการตลาดเพื่อกระตุ้นยอดขายให้แก่ผู้ประกอบการ 7. การแต่งตั้งChief Marketing Officer(CMO)ตลาดแต่ละแห่งเพื่อดูแลผู้ประกอบการรายใหม่ โดยมีกําหนดให้ทุกจังหวัดต้องรายงานสรุปผลการลงทะเบียนให้กระทรวงมหาดไทยทราบภายในวันนี้ เพื่อรายงานคณะรัฐมนตรีเพื่อทราบความคืบหน้าต่อไป
สําหรับผลการลงทะเบียนผู้ประกอบการตลาดประชารัฐตลอด 20 วัน(10-29 พ.ย.60) พบว่าเป็นไปด้วยความเรียบร้อย และยังคงมีพี่น้องประชาชนให้ความสนใจและเดินทางมาลงทะเบียนกันอย่างต่อเนื่องเป็นจํานวนมาก โดยมียอดสะสมของผู้ลงทะเบียนทั้งสิ้น98,384 รายและในส่วนตลาดที่ได้รับความนิยมสูงสุด 3 ลําดับแรก คือ 1. ตลาดประชารัฐคนไทยยิ้มได้ 61,486 ราย 2. ตลาดประชารัฐท้องถิ่นสุขใจ 52,485 ราย และ 3. ตลาดประชารัฐของดีจังหวัด 23,575 ราย
ด้านประเภทสินค้าที่ประชาชนประสงค์จะนํามาจําหน่าย 3 ลําดับแรก ได้แก่ 1. สินค้าทั่วไป เช่น เสื้อผ้า ฯลฯ 26,048 ราย 2. สินค้าเกษตร 24,664 ราย และ 3. อาหารพร้อมรับประทาน ข้าวแกง 23,274 ราย
ในด้านประเภทของผู้ประกอบการ ได้แก่ 1. พ่อค้า/แม่ค้า 48,764 ราย 2. เกษตรกร 24,788 ราย และ 3. ผู้มีรายได้น้อย 10,706 ราย
สําหรับพื้นที่/จังหวัดที่มีผู้มาลงทะเบียนสูงสุด คือ 1. กรุงเทพมหานคร 6,941 ราย 2. จังหวัดศรีสะเกษ 4,841 ราย 3. จังหวัดนครราชสีมา 4,767 ราย 4. จังหวัดสกลนคร 3,170 ราย และ 5. จังหวัดบุรีรัมย์ 3,114 ราย
ในโอกาสนี้ กระทรวงมหาดไทย ขอเชิญชวนพี่น้องประชาชน เกษตรกร พ่อค้า แม่ค้า ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขาย ลงทะเบียนเป็นผู้ประกอบการตลาดประชารัฐ ได้ที่ศูนย์ดํารงธรรมจังหวัด ศูนย์ดํารงธรรมอําเภอ และสํานักงานเขตทั้ง 50 เขตในกรุงเทพมหานคร ในวันนี้ (30 พ.ย.60) เป็นวันสุดท้าย.
ครั้งที่ 184/2560
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-Egg Board พิจารณาจัดสรรโควตาการเลี้ยงไก่ไข่พันธุ์ ปี 2563
วันพุธที่ 29 มกราคม 2563
Egg Board พิจารณาจัดสรรโควตาการเลี้ยงไก่ไข่พันธุ์ ปี 2563
Egg Board พิจารณาจัดสรรโควตาการเลี้ยงไก่ไข่พันธุ์ ปี 2563 เห็นชอบให้โควต้าผู้ประกอบการเลี้ยงปู่ย่าพันธุ์ไก่ไข่ (GP) 3,800 ตัว แม่พันธุ์ไก่ไข่ (PS) 460,000 ตัว
เมื่อวันที่ 27 มกราคม 2563 นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยภายหลังการประชุมคณะกรรมการนโยบายพัฒนาไก่ไข่และผลิตภัณฑ์ (Egg Board) ณ กระทรวงเกษตรและสหกรณ์ ว่า กระทรวงเกษตรฯ โดยช่วงปี 2562ที่ผ่านมา กรมปศุสัตว์ในฐานะเลขานุการ Egg Board ได้มีการประชุมหารือเพื่อพิจารณาจัดสรรโควตาการเลี้ยงไก่ไข่พันธุ์ ปี 2563 โดยมีการหารือร่วมกับผู้ประกอบการไก่ไข่พันธุ์ คณะกรรมการที่ปรึกษาของคณะกรรมการนโยบายพัฒนาไก่ไข่และผลิตภัณฑ์ และคณะอนุกรรมการกลั่นกรอง ได้นําผลสรุปจากการหารือ มานําเสนอเพื่อพิจารณาในการประชุมคณะกรรมการฯ ในครั้งนี้ ที่ประชุมคณะกรรมการฯ จึงมีมติเห็นชอบแผนการนําเข้าเลี้ยงไก่ไข่พันธุ์ ปี 2563 โดยเห็นชอบให้เลี้ยงปู่ย่าพันธุ์ไก่ไข่ (GP) จํานวน 3,800 ตัว และพ่อแม่พันธุ์ไก่ไข่ (PS) จํานวน 460,000 ตัว โดยจัดสรรโควตาให้ผู้ประกอบการก่อน 440,000 ตัว ส่วนอีก 20,000 ตัว ให้กันไว้ที่กรมปศุสัตว์ แล้วค่อยนํามาพิจารณาอีกครั้ง หากมีแนวโน้มขาดแคลนพันธุ์สัตว์
สําหรับสถานการณ์ไก่ไข่ปัจจุบัน (ข้อมูล ณ วันที่ 24 มกราคม 2563) ราคาไข่ไก่คละหน้าฟาร์มฟองละ 2.70 ลูกไก่ไข่ตัวละ 28 บาท ไก่ไข่รุ่นตัวละ 150 บาท สําหรับปี 2562 มีปริมาณผลผลิตไข่ไก่ จํานวน 14,742 ล้านฟอง อัตราการบริโภค 220 ฟอง/คน/ปี มีการส่งออกไข่ไก่สด ปริมาณ 271.368 ล้านฟอง มูลค่า 765.512 ล้านบาท ตลาดหลักคือฮ่องกง คิดเป็นร้อยละ 90 ราคาขายส่งไข่ไก่คละหน้าฟาร์ม เฉลี่ย 2.74 บาท/ฟอง เพิ่มขึ้นจากปี 2561 ราคาเฉลี่ย 2.56 บาท/ฟอง ราคาลูกไก่ไข่ เฉลี่ย 21.63 บาท/ตัว ราคาไก่รุ่น ปี 2562 เฉลี่ย 141.02 บาท/ตัว ต้นทุนการผลิตไข่ไก่ เฉลี่ยฟองละ 2.61 บาท
นอกจากนี้ ที่ประชุมยังได้พิจารณาร่างยุทธศาสตร์ไก่ไข่ ฉบับที่ 3 (พ.ศ. 2563 - 2567) เพื่อพัฒนาและบริหารจัดการไก่ไข่ให้เกิดความเป็นธรรมทั้งผู้ผลิตและผู้บริโภค รวมทั้งเสริมสร้างขีดความสามารถในการแข่งขัน ซึ่งจะทําให้เกษตรกรผู้เลี้ยงไก่ไข่มีความมั่นคงในอาชีพและมีความเข้มแข็งจากการรวมกลุ่มเป็นสถาบันเกษตรกร สร้างความสมดุลการผลิตไข่ไก่กับความต้องการบริโภคป้องกันการเกิดราคาไข่ไก่ผันผวน เพิ่มอัตราการบริโภคและส่งเสริมการแปรรูปไข่ไก่เพื่อสร้างมูลค่าเพิ่ม และยกระดับมาตรฐานการผลิตไข่ไก่ให้ได้คุณภาพ อย่างไรก็ตาม จะให้มีการแจ้งเวียนร่างยุทธศาสตร์ให้คณะกรรมการฯ พิจารณาและให้ข้อเสนอแนะ ภายในระยะเวลา 1 เดือน หากไม่มีข้อแก้ไขจะนําเสนอ ครม. พิจารณาต่อไป
อย่างไรก็ตาม กระทรวงเกษตรและสหกรณ์ยังได้มีการเตรียมความพร้อมเพื่อรองรับการปรับมาตรฐานฟาร์มไก่ไข่เป็นมาตรฐานบังคับ โดยมอบหมายให้กรมปศุสัตว์และสํานักงานมาตรฐานสินค้าเกษตรและอาหารแห่งชาติ (มกอช.) สร้างการรับรู้เกี่ยวกับการปรับมาตรฐานฟาร์มไก่ไข่เป็นมาตรฐานบังคับ พร้อมทั้งหามาตรการดูแลให้ความช่วยเหลือเกษตรกรที่ได้รับผลกระทบจากการออกมาตรฐานฟาร์มไก่ไข่ โดยปรับการเลี้ยงไก่ไข่ให้ได้รับมาตรฐานอื่น ๆ ของกรมปศุสัตว์ด้วย
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กสร.อบรมพนักงานตรวจความปลอดภัย เพิ่มประสิทธิภาพบังคับใช้กฎหมาย
วันจันทร์ที่ 27 สิงหาคม 2561
กสร.อบรมพนักงานตรวจความปลอดภัย เพิ่มประสิทธิภาพบังคับใช้กฎหมาย
กรมสวัสดิการและคุ้มครองแรงงาน จัดฝึกอบรมพนักงานตรวจความปลอดภัย เตรียมพร้อมปฏิบัติหน้าที่บังคับใช้กฎหมาย ตั้งเป้าเพิ่มประสิทธิภาพการทํางานด้านความปลอดภัย ลดอัตราจากการทํางาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า การคุ้มครองคนทํางานให้มีความปลอดภัยในการทํางานเป็นภารกิจสําคัญของกสร. โดยมีพนักงานตรวจความปลอดภัยที่เป็นกลไกสําคัญในการทําหน้าที่กํากับ ดูแลให้นายจ้าง ลูกจ้างปฏิบัติตามเจตนารมณ์ของกฎหมายความปลอดภัย อาชีวอนามัย และสภาพแวดล้อมในการทํางานเพื่อสร้างคุณภาพชีวิตและสุขภาพอนามัยที่ดีให้แก่แรงงาน ทั้งนี้ พ.ร.บ.ความปลอดภัยฯ พ.ศ. 2554 กําหนดให้ผู้ที่จะเป็นพนักงานตรวจความปลอดภัยได้ต้องจบการศึกษาระดับปริญญาตรีในสาขาที่กําหนด เช่น สาขาอาชีวอนามัยและความปลอดภัย สาขาวิศวกรรมศาสตร์ เป็นต้น ในกรณีจบปริญญาตรีสาขาอื่นต้องผ่านการอบรมหลักสูตรพนักงานตรวจความปลอดภัยตามที่กสร.กําหนด ซึ่งปัจจุบันกสร.ได้มีการบรรจุข้าราชการ และพนักงานราชการไปปฏิบัติงานในพื้นที่ส่วนกลางและส่วนภูมิภาคเพื่อทําหน้าที่เป็นพนักงานตรวจความปลอดภัย กสร. จึงได้จัดฝึกอบรมพนักงานตรวจความปลอดภัยขึ้น ระหว่างวันที่ 27 สิงหาคม – 14 กันยายน 2561 รวม 15 วัน ซึ่งมีทั้งการให้ความรู้ภาคทฤษฎี การฝึกภาคปฏิบัติและการฝึกตรวจจริงในสถานประกอบกิจการ
นายอนันต์ชัย กล่าวต่อไปว่า กสร. มุ่งหวังให้ผู้เข้ารับการอบรมมีคุณสมบัติที่สามารถแต่งตั้งเป็นพนักงานตรวจความปลอดภัย มีความรู้ มีทักษะสามารถให้คําปรึกษา แนะนําเกี่ยวกับการดําเนินการเพื่อให้เกิดความปลอดภัยในการทํางานแก่ลูกจ้างกับสถานประกอบกิจการในเขตพื้นที่ที่รับผิดชอบได้อย่างมีประสิทธิภาพ สอดคล้องกับนโยบายการบริหารของรัฐมนตรีว่าการกระทรวงแรงงาน พลตํารวจเอก อดุลย์ แสงสิงแก้ว ในด้านการพัฒนาบุคลากรให้มีขีดสมรรถนะ มีความเชี่ยวชาญ และความชํานาญเฉพาะด้าน ในลักษณะมืออาชีพเพื่อรองรับการเปลี่ยนแปลง ตลอดจนทําหน้าที่ของตนเองเพื่อประโยชน์ของประชาชนได้อย่างสมบูรณ์ต่อไป